
Van Gogh parafrázis


Van Gogh parafrázis című munkám a Pécsi Tudományegyetem Művészeti Karán
megrendezett szakmai héten készült, 2013- ban. Ezen a héten a Doktori Iskola hallgatói,
valamint más művészek előadásait hallgathattuk és megadott témaköreik közül
választhattunk. Egy bizonyos téma kiválasztása után a megadott szempontok alapján kellett
egy vagy több alkotást létrehoznunk. Én Győrffy László festő, doktoranduszhallgató témáját
választottam, melynek lényege egy már meglévő műalkotás átírása, továbbgondolása vagy
arra való reflektálás volt. Választásom Vincent Van Gogh, Egy pár bőr klumpa című
festményére esett. Munkám elkészítéséhez fa deszkákat és különböző fadarabokat használtam.
A fő hangsúlyt inkább a textúrára, a fűtött indulatokat tükröző ecsetkezelésre fektettem, amik
nagymértékben jellemzik, Van Gogh festésmódját. is választottam a kis faágakat,
fahulladékokat, pálcikákat munkám elkészítéséhez. A kérgétől meg-, vagy meg nem - fosztott
nagyobb ágdarabok érzékeltetik a határozottabb vonalakat, a kisebbek az aprólékosabb
részleteket, a lécekből hasított világosabb darabok szálirányából pedig az ecset sörtéinek
nyomaira is asszociálhatunk.



